 

**TLAČOVÁ SPRÁVA**

**SENIOR KAROL ROSMÁNY VYSTAVUJE**

monografická výstava významného slovenského grafického dizajnéra zo zbierok Slovenského múzea dizajnu

Miesto: Galéria dizajnu Satelit, Hurbanove kasárne, Kollárovo nám. 10, Bratislava

Otváracie hodiny: streda – nedeľa 14.00 – 18.00

Trvanie: **10. september – 4. november 2020**

Vernisáž: **9. september (streda) o 18.00**

Bratislava, 7. 9. 2020

Slovenské centrum dizajnu, Galéria dizajnu Satelit a Slovenské múzeum dizajnu predstavujú výber z celoživotnej tvorby slovenského grafického dizajnéra a typografa Karola Rosmányho. Jeho profesionálna tvorba od šesťdesiatych rokov 20. storočia je mimoriadne mnohotvárna a bohatá. Širšiemu publiku je známy najmä ako autor loga Verejnosti proti násiliu z roku 1989. Karol Rosmány (1937) vyštudoval architektúru, no jeho záujem smeroval skôr k práci s písmom a k úžitkovej grafike. Od roku 1967 preto pôsobí ako grafický dizajnér v slobodnom povolaní. Jeho tvorbe dominuje knižná grafika pre rôzne slovenské vydavateľstvá (vytvoril vyše 3 000 návrhov knižných obálok), práca s písmom, logá, značky a kultúrne plagáty. Špecifickou kapitolou je jeho dlhoročná práca pre národný podnik Datasystém. Tejto škále grafickej tvorby zodpovedajú aj štyri časti výstavy – Typografia, Datasystém, Kniha a Geometria. Výstava je zostavená zo zbierkového fondu Slovenského múzea dizajnu, ktorému Karol Rosmány daroval v roku 2014 veľkú časť zo svojho diela.

**„Úctivo sa klaniam pred krásou krásnych písmen a znakov, obdivujem ich a milujem“** – tento výrok Karola Rosmányho je zároveň aj jeho tvorivým a životným krédom, ktorým sa riadi počas posledných šesťdesiatich rokov svojej profesionálnej dizajnérskej kariéry.

**Kurátorky:** Silvia Kružliaková, Gabriela Ondrišáková

**Grafický dizajn výstavy:** Karol Rosmány

**Spolupráca:** Ján Jánoš, Vladimír Kovařík, Juliana Mrvová, Gabriela Rybáriková, Karol Rosmány, Matej Rosmány, Andrej Rosmány

**Organizátori**

Slovenské centrum dizajnu

Slovenské múzeum dizajnu

Galéria dizajnu Satelit

**Generálny partner SCD:** J&T Banka

**Partner**: Antalis

**Hlavný mediálny partner SCD:** Designum

**Mediálni partneri SCD:** Artplan, Citylife, obchodnaulica.sk, kamdomesta.sk

**Kontakt:** Gabriela Rybáriková, +421 918 110 247, [satelit@scd.sk](mailto:satelit@scd.sk)